****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

Vzdávam verejnú úctu a poďakovanie všetkým učiteľom...

Boli časy a neviem, či ešte také budú, keď 28. marca sme išli do školy v akejsi inej nálade. Boli sme slušne oblečení a v rukách sme mali z predzáhradky pri dome tulipán, narcis, alebo aj niečo iné farebné a voňavé pre svojho učiteľa. Nie iba pre triedneho, pre každého. Dokonca aj telocvikára. Áno, aj pre toho, kto bol nesympatický, ktorého sme veľmi nemuseli. Aj keď telocvikári to zväčša nikdy neboli. Dnes zväčša predzáhradky plné kvetov pri rodinných domoch vymizli (česť výnimkám) a čo nosia v rukách ale hlavne v srdci deti svojim učiteľom, netuším. Boli časy keď akoby na povel bola na hlavnej nástenke skoro každej aspoň základnej školy veta: „Učiť sa, učiť, sa, učiť sa...“ A občas tam niekto lakonicky dopísal, či prišpendlil dodatok: Ale neskúšať ! Čo poviete, ako je to dnes ? Učíme sa celý život, aj keď nám nikto známky možno nedáva. Skúšaní sme z každej strany a to nie iba „vďaka“ pandémii ! Áno, k podstate učiteľského povolania, poslania – nie zamestnania, teda džobu na iba zabezpečenie si potrebných peňazí patrí kontakt so žiakom. Prezenčné, nie dištančné vyučovanie. Lebo cez obrazovku sa dá veľa, ale jedno iste nie: chytiť za ruku a viesť niekoho vpred a správne. Ďakujem Bohu aj tým, učiteľom, ktorí mali odvahu svedčiť aj o bolestiach a ťažkostiach ich poslania v poslednom roku. Mnohí ani netušíme, koľko to všetko stojí síl, prebdených nocí, bolesti očí, krku a chrbtice a ešte aj nie raz utŕženej nespravodlivej kritiky od predovšetkým rodičov, či vlastných nadriadených. Mnohí netušíme, koľko zbytočných papierovačiek, častokrát zdupľovaných kvôli novým aplikáciám sú jednoduchí učitelia vystavení. Nie sú však stroje, ani roboty. Sú ľudia, z mäsa a kostí a zaslúžia si oveľa viac, ako sa im súkromne, či verejne, často dostáva. Preto chcem aj ja v mene svojom a verím že aj v meno mnohých ďalších povedať veľké ĎAKUJEM všetkým mojim, našim učiteľom. Chcem povedať ĎAKUJEM a o to viac si vážim vašu službu v tomto provizóriu osobného stretávania sa a nemožnosti stáť pred tabuľou reálne pred našimi deťmi, či duchovnými deťmi. Nebojte sa. Boh vidí. Aj vašu snahu, aj slabosť, aj ochotu, všetko. Boh odmení. Niečím oveľa krajším a dôležitejším ako je kvietok z predzáhradky, či dnes skôr obchodného reťazca. Prosím, hľadajte Ježiša vo svojich žiakoch, ale aj kolegoch. Ježiša, ktorý je našim jediným skutočným Učiteľom. A my, akokoľvek nás oslovujú, alebo aj neoslovujú, sme tu aj preto, aby sme slovami aj skutkami ukazovali na neho. Na jeho lásku rozliatu z kríža na všetkých. Aby sme sebe zverených privádzali naozaj k DOBRU, PRAVDE a KRÁSE ! Prajem nie iba učiteľom, ale aj nám všetkým, aby sme sa v tomto týždni opäť niečo naučili. V škole života. Pod krížom....a potom aj pri hrobe !

|  |
| --- |
| Odišiel Jozef....človek, kňaz, spolubrat, kazateľ, osobnosť... R.I.P.  Na jeseň 1993 som začal svoj 3. rok v Kňazskom seminári biskupa Jána Vojtaššáka v Spišskom Podhradí. Na prednášky zo Starého zákona k nám vtedy prišiel nový vyučujúci, ktorého som dovtedy osobne nepoznal. Jozef Leščinský práve ukončil licenciát z biblickej teológie na Gregoriánskej univerzite v Ríme (1990-1993), vrátil sa na Slovensko a ako kňaz Rožňavskej diecézy nastúpil na miesto farára v Krompachoch. Keď prišiel k nám na prvú vyučovaciu hodinu a začal prednášky, „spadli mi sánky“. Nový pohľad, ktorý ponúkol na Božie slovo, súvislosti s históriou, originálne prepojenie biblickej tematiky s filozofiou, literatúrou a kultúrou vzbudili vo mne a mojich spolužiakov všeobecné nadšenie.  Prof. Leščinský bol majster slova, ktorý dokázal poslucháčov vtiahnuť do rozprávania svojím zanietením, humorom a rozhľadom. Vynikal schopnosťou poukázať na súvislosti Biblie, ľudského života a spoločnosti. Ovplvynil celé generácie terajších kňazov Košickej arcidiecézy a Spišskej a Rožňavskej diecézy. Výraznou mierou mu vďačím za to, že láska k Svätému písmu vo mne naďalej rástla a aj pod jeho vplyvom som o niekoľko rokov absolvoval biblické štúdiá. Vážil som si ho, s akou nenútenosťou sa vďaka jeho prístupu z nášho vzťahu profesor – študent stal vzťah spolubratov v kňazstve a kolegov v učiteľskom zbore.  Jozef bol človekom, ktorého priťahovala myšlienka „Nádvoria pohanov“. Je to výraz, ktorý používa Cirkev pre dialóg s tými, ktorí síce nepatria do Cirkvi, ale majú v úcte kresťanské hodnoty a sú otvorení pre vzájomnú komunikáciu. Počas svojho pontifikátu  sa týmto prístupom vyznačoval Benedikt XVI. V rokoch 1996-1999 bol prof. Leščinský riaditeľom Katolíckeho biblického diela vo Svite. Bol aj šéfredaktorom periodika Verbum, časopisu pre kresťanskú kultúru. Stál za mimoriadne vydareným multimediálnym koncertom „Ján Pavol II. – Spomienka na 1. slovanského pápeža“. Dlhé roky prednášal na Pedagogickej fakulte Katolíckej univerzity v Ružomberku, kde bol aj odborným garantom. Z jeho publikácií spomeniem Dynamická antropológia Biblie, Perlový náhrdelník, Hermeneutika – Krátky náčrt dejín interpretácie. Vo svojej knižnici si uchovávam aj jeho dve knihy: Múdrosť v Izraeli a Proroci Izraela.  Mal som rád stretnutia s ním. Neboli časté, ale rozhovory s ním boli intenzívne a hlboké. Starosti a radosti spoločnosti a Cirkvi boli aj jeho starosťami a radosťami. Vedel jasne pomenovať ich ťaživé body, ale ešte viac mal dar ponúknuť východiská a vízie, čo je v dnešnej dobe vzácny a potrebný dar. Pozeral vždy s nádejou dopredu, lebo veril Kristovmu evanjeliu.  Keď slávil svoju 60-tku, pozval ma za kazateľa do svojej rodnej obce Chmiňany na ďakovnú svätú omšu. Vo veľkej úcte mal svojich rodičov, krásu rodného kraja a pokoj a vieru jednoduchých ale úprimných ľudí. Vnímal, že strácame z týchto hodnôt na škodu nám všetkým. Jeho posledné roky poznačila výrazným spôsobom vážna choroba. Jeho viera sa ešte viac prehĺbila a kňazstvo dostalo nový rozmer. Nezanevrel, neuzavrel sa a neprišiel o noblesu a  zanietenie, ktoré ho charakterizovali počas celého jeho života. Pán života s smrti povolal svojho kňaza na 5. pôstnu nedeľu, keď zvykneme zahaľovať kríže v našich kostoloch. Symbolicky strácame na niekoľko dní pohľad našimi telesnými očami na Krista, aby sme naň ešte hlbšie hľadeli očami viery.  Ctený môj kňazský spolubrat a pán profesor, milý Jozef, nech Ťa Pán príjme do nebeského Jeruzalema a môžeš nazerať v plnosti na svojho Vykupiteľa z tváre do tváre.  *prof. František Trstenský, farár a dekan v Kežmarku* |
| *Úmysly sv. omší, ktoré súkromne slúžime v tomto čase*  *bez verejných bohoslužieb v našej farnosti*   |  |  |  | | --- | --- | --- | |  | p. kaplán Štefan | p. farár Ľubik | | *Pondelok 29.3.* | + Anna + Štefan + Katarína  + Anna + Ján *DV 140* | + Štefánia Krajňáková -*pohrebná* | | *Utorok 30.3.* | ZBP r. Pulíkovej  a r. Mattovej *ZB 103* | Za uzdravenie Pavla *K 33* | | *Streda 31.3.* | ZBP František s manželkou, Katka, Igor, Veronika *L8* | Na úmysly Daniely *K 230* | | *Štvrtok 1.4.* | ZBP r. Vargova, r. Žulova ,  r. Hogerova *K 201* | Za sv. otca, biskupov, kňazov, rehoľníkov a rehoľné sestry | | *Piatok 2.4.* | * - - - - | * - - - - | | *Sobota 3.4.* | ZBP rodiny Jozefa a Anny | ZBP rod. Bartolomeja a Anny | | *Nedeľa 4.4.* | Vlastný úmysel | Za Boží ľud farnosti |  1. **Farský kostol bude otvorený** k tichej modlitbe: Veľký piatok 9 – 12 h. Biela sobota 12 - 15 h. Veľkonočná nedeľa 13 - 16 h. Kto by z vážnych alebo objektívnych dôvodov potreboval ináč, nech sa ohlási u p. farára. Dodržujme prosím stále : Respirátor, rozostupy, dezinfekcia. 2. **V nebezpečenstve smrti** nás určite volajte ku chorému. Radšej skôr a za vidna ako keď už „duša na jazyku“. Vďaka za pomoc. 3. „**Keď ľútosť pochádza z lásky k Bohu milovanému nadovšetko**, volá sa **„dokonalá“** (je to ľútosť z lásky). Takáto ľútosť odpúšťa všedné hriechy; dosiahne aj odpustenie smrteľných hriechov, ak zahŕňa pevné predsavzatie pristúpiť k sviatostnej spovedi, len čo to bude možné“ (*Katechizmus*, 1452). 4. **Pôst**...Povinný prísny pôst je na veľký piatok: 1 x dosýta a 2 x menej a bez mäsa, alebo chlieb a viac vody. V dobrovoľnom pokračujme naďalej v stredu a piatok ! 5. **Požehnanie jedál spoločné nebude** !! Individuálne v každej rodine nech urobí hlava rodiny 6. **Úmysel apoštolátu modlitby na apríl**: Za tých, ktorí v krajinách pod diktatúrou, autoritárskym režimom alebo oslabenou demokraciou bojujú za základné práva, riskujúc vlastné životy. Aby sme úprimným slávením Veľkej noci prinášali svetu nádej na víťazstvo Božej pravdy a spravodlivosti. 7. Na Veľký piatok a Bielu sobotu sme zvykli **finančnou pomocou** prejaviť svoju spoluzodpovednosť za najposvätnejšie miesta vo Svätej zemi. Je tak možné urobiť aj teraz na účet: SK 54 0200 0000 0000 0024 3512, variabilný symbol 910 02. Pán Boh zaplať... 8. **Obrady veľkého týždňa** v košickej katedrále bez účasti ľudu môžu veriaci sledovať na www.telke.sk. Zelený štvrtok 10.00 a 18.00; Veľký piatok 15.00; Biela sobota 19.00 a Veľkonočná nedeľa 10.30. Aj týmto sledovaním máte možnosť lepšie si uvedomiť aj svoju patričnosť do arcidiecézy a jednotu so svojim biskupom. Spolucítenie s miestnou cirkvou!   *Spojení v modlitbách s Vami všetkými našimi farníkmi Vás žehnajú + + +*  *a pokoj v srdci, odvahu aj trpezlivosť vyprosujú kaplán Štefan a farár Ľubik*  *Zamyslenie : K v e t n á n e d e ľ a - Slovo medzi nami 28. 3. 2021*  *Začali ho pozdravovať: ,Buď pozdravený židovský kráľ!‘“*  *(Mk 15, 18)*  Čo ti zíde na um, keď počuješ slovo „kráľovstvo“? Zrejme si predstavíš majestátneho kráľa a kráľovnú, sediacich na vyzdobených trónoch. Alebo si predstavíš slávu a lesk dnešných kráľovských rodín. A čo Ježiš? Veď ako Syn Dávidov pochádza z kráľovského rodu pozemských kráľov a vladárov a ako Boží Syn je kráľom celého sveta.  Pozri sa však, ako s ním zaobchádzajú. Zástup ho odsudzuje, hoci sám Pilát ho nazýva kráľom (pozri Mk 15, 9. 12). Vojaci sa mu posmievajú a predstierajú, že sa mu klaňajú a prejavujú úctu (pozri Mk 15, 16 – 20). Je na posmech tým, ktorí si myslia, že skutočný kráľ by mal zostúpiť z kríža a zachrániť sa (pozri Mk 15, 29 – 32).  V Božom kráľovstve sa však kráľovská moc prejavuje presne takto: kráľ tohto kráľovstva zo seba vydáva všetko a stáva sa otrokom (pozri Flp 2, 7); kráľ tohto kráľovstva nevchádza do Jeruzalema na koči, ale na osliatku (pozri Mk 11, 1 – 7); kráľ tohto kráľovstva sa ochotne a dobrovoľne podvoľuje pľuvaniu, bičovaniu a krutej smrti, len aby zachránil svoj ľud.  Počas Veľkého týždňa maj stále na mysli Ježišov kráľovský majestát. Dnes sedí po pravici Otca a vládne v sláve. Je však aj Kráľom – Služobníkom, ktorý ťa miloval tak veľmi, že za teba zomrel a stále ťa miluje tak veľmi, že ti ochotne odpúšťa hriechy. Boh teda prejavuje svoju kráľovskú moc takto. A takto by si ju mal prejavovať aj ty, pretože skrze Ježišovu smrť a zmŕtvychvstanie si sa začlenil do Božej rodiny. V žilách ti teda koluje kráľovská krv!  Vďaka tomu, že Ježiš pre teba vydobyl túto milosť, môžeš žiť toto kráľovské povolanie rovnako ako on: v láske, v službe a v ochote položiť život za jeho ľud. Kráčaj po tejto ceste s vedomím, že teba a všetkých, čo slúžia v Ježišovom kráľovstve, čaká „veniec spravodlivosti“ (pozri 2 Tim 4, 8).  **„Pane Ježišu, ty si môj Kráľ. Kiežby som ti dokázal slúžiť každý deň svojho života.“**  *"Človek sa stáva ľudským tam, kde sa ho dotýka Boh."*  emer. pp. Benedikt XVI. |